Βραυρώνα Αττικής

Η Βραυρώνα είναι οικισμός της Αττικής στην Περιφερειακή Ενότητα Ανατολικής Αττικής.

Γενικά στοιχεία
Η Βραυρώνα βρίσκεται στα ανατολικά παράλια της Αττικής, δίπλα στον ομώνυμο κόλπο. Το χωριό απέχει περίπου 10 χλμ. Α.-ΒΑ. από το κέντρο του Μαρκόπουλου (έδρα του δήμου) και 38 χλμ. Α.-ΝΑ. από το κέντρο της Αθήνας ενώ είναι κτισμένη σε υψόμετρο 18 μέτρα. Πρόκειται κυρίως για παραθεριστικό - τουριστικό οικισμό γνωστό για τα αρχαιολογικά αξιοθέατα της γύρω περιοχής.  Δίπλα της (βορειοδυτικά) είναι ο υγροβιότοπος Ερασίνου.

Δυτικά της βρίσκεται ο Αρχαιολογικός χώρος της Βραυρώνας με το Ναό της Αρτέμιδας, το Μυκηναϊκό νεκροταφείο του λόφου Λαπούτσι 
αριστερά|μικρογραφία|Στον υγροβιότοπο υπάρχουν αρκετοί πληθυσμοί πτηνών.

 Προστατευόμενη τοποθεσία 
Η Βραυρώνα και η παράκτια θαλάσσια ζώνη της είναι προστατευόμενος βιότοπος του Natura 2000, με κωδικό GR3000004, κατά μία έκταση 27,12 τ.χλμ.

 Διοικητικά στοιχεία 
Αναφέρεται επίσημα ως Βραώνα για πρώτη φορά το 1897 να προσαρτάται στο τότε δήμο Κρωπίας. Το 1940 καταργήθηκε και αναφέρεται ξανά να απογράφεται ως ξεχωριστός οικισμός στο δήμο Μαρκοπούλου Μεσογαίας από το 1971. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Μαρκόπουλο, την Αγία Τριάδα, τα Ποριά, το Πόρτο Ράφτη, τον Κουλιδά και την Χαμολιά αποτελούν τη δημοτική ενότητα Μαρκόπουλου Μεσογαίας που υπάγεται στο Δήμο Μαρκόπουλου Μεσογαίας. Σύμφωνα με την απογραφή 2021 έχει 268 κατοίκους ενώ με αυτήν του 2011 είχαν απογραφεί 195«ΦΕΚ αποτελεσμάτων ΜΟΝΙΜΟΥ πληθυσμού», σελ. 10805 (σελ. 331 του pdf). 

 Εξωτερικοί σύνδεσμοι 

 Παραπομπές 

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Μαρκόπουλου Μεσογαίας